Сиуански језици
Сиуански језици (или сиуанско–катобски језици) су језичка породица која је заступљена у Северној Америци. Већином језика се говорило на Великим равницама, а мањим делом на истоку, у мањим изолованим заједницама. Језицима из ове породице говоре народи из сиуанске породице народа.

Име 
Аутори који целу породицу језика називају сиуански језици, две гране сиуанских језика називају западносиуански и источносиуански језици или „прави сиуански“ и „катобски“ језици. Други аутори који ограничавају име „сиуански“ само на западну грану, целу породицу називају „сиуанско-катобски“ језици, а источну грану називају катобски језици.

Класификација 
Сиуански језици се деле на две гране, а то су западносиуански језици и источносиуански или катобски језици. Западносиуански језици се даље могу поделити на кроу-хидаца (сиуанске реке Мисури), мандански, централносиуанске (сиуанске долине Мисисипија) и југоисточносиуанске (сиуанске долине Охаја) језике. Источносиуански или катобски језици су катобски и воконски језици.

 Западносиуански језици:
 Кроу-хидаца језици (сиуански реке Мисури)
 1. Кроу језик
 2. Хидаца језик (гровантријски)
 Мандански сиуански језици
 3. Мандански језик
 Нуптаре дијалекат
 Нуетаре дијалекат
 Централносиуански језици (сиуански долине Мисисипија)
 4. Мичигамеа језик
 Сијукшко-асинибојнско-стоунски језици (дакотски)
 5. Сијукшки језик
 Санти–сисетон дијалекат (санти, источни сијукшки, источни дакота)
 Санти поддијалекат
 Сисетон поддијалекат
 Јанктон–јанктонаи дијалекат (јанктон, централни сијукшки, западни дакота)
 Јанктон поддијалекат
 Јанктонаи поддијалекат
 Лакота дијалекат (лакхота, тетон, западни сијукшки)
 Северни лакота поддијалекат
 Јужни лакота поддијалекат
 6. Асинибојнски језик (накота, накода, накона)
 7. Стоунски језик (албертски асинибојнски, накода)
 Чиверско–винебагошки језици
 8. Чиверски језик (ајовско-отоанско-мисуријски) (†)
 Ајовски дијалекат
 Отоански дијалекат
 Мисуријски дијалекат
 9. Винебагошки језик 
 Дегихански језици
 10. Омаха–понка језик
 Омаха дијалекат
 Понка дијалекат
 11. Канзашко–осејџијски језик
 Канзашки дијалекат (†)
 Осејџијски дијалекат
 12. Квапаушки језик (арканзашки)
 Југоисточносиуански језици (сиуански долине Охаја) (†)
 Вирџинијски сиуански језици (тутело) (†)
 13. Тутело-сапони језик (монакан) (†)
 14. Монетонски језик (†)
 Мисисипијски сиуански језици (офско-билоксијски) (†)
 15. Билоксијски језик (†)
 16. Офски језик (†)
 Источносиуански или катобски језици:
 17. Катобски језик (†) 
 18. Воконски језик (†) 

Изумрли језици су означени са (†) 

Од језика којима се говорило на истоку, вирџинијски сиуански језици су међусобно били блиско сродни, а катобански и воконски нису били блиско сродни један са другим.

Везе са другим језицима 
Могуће је да је језички изолат јучи најсроднији језик овој породици.

У 19. веку, енглески линвгиста Роберт Латам ја изнео тезу да су сиуански језици сродни кадоанским и ирокешким језицима. Касније су лингвисти Луис Ален 1930-их и Волас Чејф 1960-их и 1970-их, истраживали везу између сиуанских и кадоанских језика. Маријан Митун је 1990-их направила компаративну анализу морфологије и синтаксе све три породице. Данас се сматра да хипотеза о постојању „макросиуанских језика” није доказана, а сличности између ових породица су можда последица тога што су њихови прајезици били и језичком савезу.

Референце

Литература 
 Mithun, Marianne. 1999. The languages of native North America. p.305. Cambridge, UK: Cambridge University Press.

Спољашње везе 
 Advances in the study of Siouan languages and linguistics
 Comparative Siouan Dictionary